Diari Oficial de la Generalitat Valenciana


Sumari del DOGV 3285, del 14-07-1998 (1998/5247)

Informació pública de programes d'actuació integrada.
-----------------------------------------------------

### Dades del document

Número de DOGV
:   3285

Data del DOGV
:   14-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5247


Organisme emissor
:   Ajuntament de Borriana

Tipus de document
:   Anunci

Informació pública de programes d'actuació integrada. [1998/M5247]
  
El Ple de l'Ajuntament, en sessió que va tenir lloc el dia 4 de juny de 1998, va acordar:
  
Primer
  
Aprovar les bases orientatives per a la selecció de l'urbanitzador de la Unitat d'Execució B-9 del Pla General d'Ordenació Urbana de Burriana, amb el següent tenor literal:
  
1. Les diferents alternatives tècniques que es presenten a les que estan exposades a informació pública no en podran ampliar l'àmbit de programació a d'altres unitats d'execució, ni redelimitar l'àmbit de la Unitat d'Execució B-9.
  
2. La programació dels terminis haurà de ser rigorosa, i fixarà, en tot cas:
  
- Terminis concrets de presentació a l'Ajuntament del Projecte d'Urbanització i Projecte de Reparcel·lació, per a la seua aprovació municipal.
  
- Terminis específics per a l'inici de les obres, comptadors, en qualsevol cas, a partir del moment en què el terreny estiga a disposició de l'agent urbanitzador, així com
  
- Termini màxim de finalització de les obres; es valorarà especialment l'aportació d'un calendari (programa) detallat de les fases i temps estimat d'execució d'aquelles.
  
3. No seran acceptades regles relatives al còmput de terminis que puguen induir a error, implicar retards respecte al termini total compromés, o imposar impediments perquè l'Ajuntament puga resoldre'n l'adjudicació si s'incomplien els terminis, llevat del cas de pròrroga justificada en causa d'interés públic.
  
4. No s'admetran clàusules que limiten la responsabilitat de l'agent urbanitzador o modifiquen els seus compromisos amb l'Ajuntament i/o propietaris. Únicament les causes de força major enumerades en la legislació de contractació administrativa podran ser al·legades per l'urbanitzador per a exigir una indemnització o compensació però no l'exoneraran de les seues obligacions i compromisos adquirits.
  
5. L'Ajuntament preferirà l'urbanitzador que propose unes majors garanties en compliment dels seus compromisos, així com el major rigor d'aquests.
  
Per tant, caldrà considerar els següents aspectes:
  
- Es valorarà la garantia, financera o real, oferida per l'urbanitzador en compliment de l'article 29.8 de la Llei Reguladora de l'Activitat Urbanística.
  
- Així mateix, es ponderaran les garanties personals que acredite l'agent urbanitzador i, en aquest sentit, quan l'agent urbanitzador haja de ser una societat mercantil constituïda a l'efecte amb participació en el capital societari d'altres empreses constructores o promotores, no es pressumirà que les societats dominants assumeixen solidàriament els compromisos que davant l'Ajuntament contrau la mercantil dominada, llevat d'acreditació formal i expressa d'aquest compromís mitjançant document atorgat a aquest efecte i acompanyat de documentació acreditativa de la solvència tècnica i financera de les societats dominants (presentació de balanços o extractes de balanços actualitzats, i declaració relativa a la xifra global de negocis, serveis i treballs realitzats en els tres últims exercicis i dels ja compromesos amb d'altres administracions o amb terceres persones i a complir al mateix temps que duren els treballs corresponents a aquesta adjudicació).
  
- Finalment, serà objecte de valoració el major rigor de les penalitzacions a què se sotmeta l'agent urbanitzador en cas d'incompliment.
  
6. També serà criteri preferent el caràcter més proporcionat de retribució d'urbanitzador per la promoció i gestió de l'actuació, tot i que cal assenyalar que:
  
- En el cas de les ofertes que donen especials facilitats per al pagament en metàl·lic, l'agent urbanitzador ha d'assegurar que assumeix les seues responsabilitats a risc i ventura, sense que l'eventual demora en el pagament pels propietaris afectats li n'exonere del compliment.
  
- En el cas de les ofertes que donen especials facilitats per a la retribució en terrenys, l'agent urbanitzador haurà d'aclarir la certesa i estabilitat de la quota compromesa sense incerteses derivades de l'aprovació dels projectes d'urbanització motivades per ambigüitat en els compromisos inicialment contrets.
  
7. En relació amb la mercantil que, en el període d'informació pública de l'alternativa tècnica del Programa per al Desenvolupament de la Unitat d'Execució B-8 del PGOU de Burriana, va presentar alternativa tècnica en competència que modificava substancialment l'àmbit del primer programa en proposar la urbanització de la B-8 i B-9, es fa constar que podrà modificar la proposta inicialment presentada.
  
8. En la mesura que es puga produir una adjudicació connexa i simultània de la B-8 i B-9, les dos mercantils que van licitar a l'adjudicació del programa per al desplegament de la B-8:
  
A. Hauran de presentar aclariments o concrecions respecte a les seues propostes ja conegudes per a aquesta Unitat d'Execució B-8, però no modificacions que impliquen canvi de criteri respecte al que ja s'oferte en aquestes.
  
En aquest sentit, es tindran en compte les bases exposades per a adjudicar la B-9
  
B. Es considera tècnicament prioritària la construcció del tram de ronda de circumval·lació previst dins de la B-8. Per tant, es valorarà positivament que s'aclarisca el termini concret de finalització de l'esmentada ronda de circumval·lació, i que s'especifique si els licitadors assumeixen la construcció d'aquesta amb calendari específic i amb caràcter anticipat i independent de la total conclusió de les obres corresponents a la Unitat d'Execució B-9.
  
Segon
  
Sotmetre a informació pública la proposta de Programa per al Desenvolupament de l'Actuació Integrada B-9 del PGOU de Burriana actualment vigent, presentat pel senyor Julián Castelblanque Pérez, en representació de la mercantil Actividades Integradas Urbanísticas, SL, i comprensiva d'un avantprojecte d'urbanització i de la justificació d'innecessitat de cèdula d'urbanització, així com la proposta de Programa per al Desenvolupament de les Unitats d'Execució B-8 i B-9 del PGOU de Burriana, presentada pel senyor Fernando Alfonso Montesinos, en nom i representació de la mercantil Urbanizadora Constitución, SL, i comprensiva d'un avantprojecte d'urbanització i de la cèdula d'urbanització, obtinguda per resolució del director general d'Urbanisme i Ordenació Territorial el 25 de març de 1998, en la mesura que comprén l'àmbit de la Unitat d'Execució B-9.
  
La informació pública es farà efectiva mitjançant el seu anunci en edicte publicat en un diari d'informació general, editat a la Comunitat Valenciana i en el Diari Oficial de la Generalitat Valenciana, i s'avisa de la possibilitat de formular al·legacions i/o alternatives tècniques, durant el termini de 20 dies hàbils comptadors des de la publicació de l'anunci en el DOGV, tot això de conformitat amb el que disposen els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podrà ser objecte de pública consulta en l'Ajuntament les al·legacions i alternatives tècniques que s'hi presenten.
  
Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques tindrà lloc a les 12.00 hores del següent dia hàbil a la conclusió del termini per a presentar-les.
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques.
  
Concloses les actuacions anteriors, el Ple de l'Ajuntament procedirà en la forma prevista en l'article 47 de la LRAU.
  
Tercer
  
Trametre avís amb el contingut d'aquest acord al domicili fiscal dels qui consten al cadastre com a titulars de drets afectats per l'actuació proposada, abans de la publicació del corresponent edicte, tal com disposa l'article 46.3 de la Llei de la Generalitat Valenciana, Reguladora de l'Activitat Urbanística.
  
Burriana, 9 de juny de 1998.- L'alcalde, (p. d. 16.04.97), la regidora delegada: Amparo Feliu Salas.
  
Ajuntament del Campello